- Այն, որ մեր դատարաններում կարող են կայացվել օրենքին հակասող և անձի իրավունքները խախտող դատական ակտեր, թերևս նորություն չէ։ Պատճառների մասին վերլուծություններ շատ են արվել, պատճառները տարբեր են՝ թե՛ օբյեկտիվ, թե՛ սուբյեկտիվ։ Սակայն մենք չունենք աշխարհում օրինակ դատական համակարգի, որը բացարձակ անսխալ է գործում և ապօրինի դատական ակտերն իսպառ բացակայում են։ Պայծառ օրինակ են ՄԻԵԴ կողմից եվրոպական զարգացած երկրների դեմ կայացվող որոշումները։ Ի դեպ՝ ՄԻԵԴ ուղարկված գանգատների ընդունելիության և ընդունված գործերով Հայաստանի ցուցանիշները վատագույններից չեն։